Så kom dagen, i dag har vi nemlig været til stævne (hjemmebane) og det var kostume stævne, så vi fandt på noget. Vi valgte at klæde os ud som skak-bræt og det skal i da se lidt billeder af.   Helt færdig og fin - med skak tern på numsen, skak brikker opstående i manen, dronning-skak brik på skulder (begge sider), hvide bandager på venstre forben og højre bagben. Samt sorte bandager på højre forben og venstre bagben. Samt hvide og sorte klokker på. Der udover havde jeg skak brik på min stævnejakke (bagpå) også.   Skak brikker af pap i manen.   Skak brik på skulder   Skak tern på numse Der udover gik stævnet super godt. Vi valgte at starte en LA2 og en LA5. Hun var super dygtig, red til 68.61% i LA2 og fik en 2. plads. Samt red til 68.50% i LA5 og fik en 1. plads. Dygtige skak hest  Videoerne forfindes her hvor hele vores udklædning bedre kan ses:  Tak fordi i kiggede med.
Det er en springer hun har på skulderen. Videoen kommer jeg ikke ind på?!
Videoerne kan du se hvis du går lidt ned på min profil under "Videoer". Det er de to første der ligger. Og nu er det jo HN så: Jeg kender mine fejl og arbejder selvfølgelig hele tiden med det  Og ja, det er en springer hun har på skulderen.
Hej søde mennekser.  min Mands kammerart vil gerne adsted på Fjeldrævs Polar 2014, og for at være sikret en plads skal han bruge nogle votes.  håber nogle af jer vil være så flinke af hjælpe ham, så han kan komme afsted og udfordre sig selv og få opfyldt hans ønske.  I kan stemme her  Kram May
Done... 
Har du ikke lyst til at hjælpe mig med et par små klik? For 5 år siden blev jeg sygemeldt med en stressudløst depression, sidenhen kom der en fyreseddel fra mit job. Flere depressioner har fulgt i kølvandet og jeg er i sidste ende endt ud med ADHD diagnose, som jeg nu forsøger at finde mig til rette med. Derudover har jeg alskens fysiske skavanker, der sammen med en desværre ret så svag psyke nu gør, at jeg ikke kan arbejde. Som systemet er i dag, kan man ikke få sygedagpenge i så lang tid - og da jeg er gift, har min mand gensidig forsørgerpligt. Dvs vi har kun   indkomst, da forsørgerpligten gør, at jeg ikke er berettiget til kontanthjælp. Jeg har min dejlige hest til at holde mig oven vande, men vi sidder   hårdt i det økonomisk herhjemme... For ganske kort tid siden var jeg indlagt på gigthospital i næsten 3 uger, og da jeg var hjemme igen, ville jeg rydde op i mit skab i stalden. Skæbnen ville så, at der var flyttet en musefamilie ind i det næsten nye dækken, jeg havde lagt frem, hvis der skulle blive brug for det, mens jeg var væk... Dækkenet var helt ødelagt - og jeg står nu med en hest, der ingen dækken har - og ingen penge til at købe et nyt, SUK! Jeg har så sendt et foto ind til en konkurrence hos en lokaludstyrsforretning, som udlover et gavekort på 1000 kr (samme pris som dækkenet havde), men jeg mangler stemmer... Jeg har i skrivende stund 134 stemmer - nr 1 har 159. Kan/vil du hjælpe? I så fald mange, mange tak! Det kræver ikke andet end en facebook konto, der skal ikke gives nogen mail, ingen synes-godt-om-klik eller noget, bare klik stem ved mit smukke foto af Fighter...  Dette er billedet, som jeg har sendt ind. Det er taget af min dejlige veninde Marlene, som er en fantastisk amatørfotograf! Følg linket...
Her er et link, som vist er lidt mere direkte til fotoet... 
Flot hypper du har dig der.
kan godt forstå det ikke er sjovt at sidde så hårdt i det - og at du kæmper for din hest. du har fået en stemme af mig 
Har stemt og delt
Jeg har godt nok stemt på den lille kanin, der rækker tunge, men held og lykke 
Tusind tak til jer, der har været inde at stemme... Jeg håber dog stadig på flere - lige pludselig får "konkurrenten" sikkert flere stemmer - så jeg har brug for alle de stemmer, jeg kan få!   @ Manu - man kan jo stemme på flere billeder? 
Meget kreativ ide til kostume. 
   Sig mig engang har du bevidst klippet skridt programmet ud af begge dine videoer? - og i såfald hvorfor?!
Dolph: Ja det har jeg og det har jeg fordi det tager så lang tid skridten og det er kedeligt at se på  Tak Anja 
Programmet ser rigtig fint ud. Men, jeg syntes godt nok du sidder og banker underschnklerne ind i den stakkels hest hele tiden   Det ser ikke pænt ud, specielt ikke i den ene øgning hvor du rider væk fra kameraet, det går underchenklerne da vildt meget ud og ind i hesten  Ellers pænt.
Nej jeg har lidt problemer med mine schnkler, dog rør jeg hende altså ikke med sporen - så ville hun løbe. Men som skrevet - jeg arbejder hele tiden på min opstilling og det har været meget værre.
Ahhhhh...Mon ikke sporen rammer i den omtalte øgning...?? det er også det jeg ser..! At du er obs. på de urolige schnkler er helt fint..Men se lige vidioen igen og vurder om ikke, de er mere en urolige somme tider...  vil lige slutte med at sige, at den lille hest, da er fiiin som skakbræt... 
Det er alligevel nogle seje rosenknopper!! Super godt fundet på 
Mindes bare at du i andre videoer også har "klippet" noget i det, bla. i nogle videoer fra MB, hvor det sjovt nok er CH øvelserne der mangler... Hvor til man hurtigt tænker at der er for at skjule dårlige momenter og urene CH, mindes også at du har problemer med at din Lama, her, skridter pas. Så jeg undre mig bare og tænker om det er fordi du ikke vil have kommentar på det eller....
Cashew skridtede bestemt ikke pas, han var super rentaktet i skridt. Der udover viste jeg aldrig videoer af Cashew så det synes jeg er noget mærkeligt noget at skrive. Det var dog utroligt ! Hun skridter ikke så stort i sin skridt, men hun skridter okay. Vi får som regl 6.5 i skridten. Hun skridter lidt kort og har svært ved at skridte korrekt over ryggen, men dyrlægen siger det er pga hendes kissing spine i lænden så er det svære for hende at lægge ryggen ordenligt til i skridt. Men vi øver skridt en del i træningen og den er også blevet bedre end for bare et år siden. Urene changementer? Ja, der kommer indimellem et par urene changementer hvor vi ikke er enige. Vi har stadig kun redet MB 5 gange så ja, det sker skam der kommer et par urene changementer eller hun glemmer et bagben eller at jeg ikke får redet hende korrekt ind i changementet. Hvorfor skulle jeg skjule dårlige momenter - jeg klipper i mine videoer, det er der mange der gør. Og jeg ligger da også musik henover? Jeg har fået fine procenter og gode kommentar af dommerne så ser ingne grund til at skjule en masse ting. Jeg tager de hug vi indimellem får fx for et urent changement et 4 tal, men så får vi indimellem også 7-5 eller 8 for vores fri trav. Synes det super dommerne bruger skalaen. Værsgo - et link til skridten nu når du absolut så gerne vil se min hest skridte:
Der er da ingen der nævner Cashew Sandra?  Forstår det da som Dolph 1 hentyder til Lara. Men jeg har faktisk også tit undret mig over at du klipper i dine ridt, det er jo svært at få et helhedsindtryk hvis nogle af øvelserne mangler - men det er selvfølgelig op til dig selv  Men rigtig sjov udklædning, nåede lige at tænke "hvad sker der for de der rosenknopper" da jeg så det første billede, indtil jeg fik læst hvad det var   haha. Og tillykke med jeres placeringer 
køn ekvipage.... og sej udklædning.... ægre mig en smule over du ikke har smidt dronningen på ryggen af dig selv i stedet for springeren.... og mig genere det ikke du har klippet i dit program... nok mest fordi jeg hurtigt keder mig når jeg ser dressur 
Genialt valg af kostume:)
Yes, super kostume valg!
Det er nu Lara jeg mente, jeg har da fulgt så godt med, at jeg ved du ikke har startet LA-MB på Cashew. Nå, men jeg synes faktisk det er uhørt dårlig stil at klippe i et program, hvis ellers man viser "alt andet". Det er noget andet hvis man klipper noget ud - for så at vise det... men det skal vi heller ikke rode mere i, du bliver tydelig vist stødt over det, så vi lader det ligge. Det ville dog være ønskværdigt med samme overbærenhed overfor de professionelle. Hvis man her fx tillod "hensigtsmæssig" redigering! Så ville der ikke være meget at "pege fingre af længere" Hva... bare en tanke. (som ikke er myntet på dig, Sandra!)
En stemme her fra  Held og lykke.
så har jeg også stemt, meget smukt foto   du fører rimelig sikkert nu, kan jeg så fortælle 
Det er nu så skønt med folk herinde - I er alle så søde til at hjælpe, når man har brug for det! TUSIND tak for enhver stemme, der er blevet afgivet - jeg håber, I bliver ved lige til det sidste (som er i morgen fredag kl.12), så jeg ikke behøver at sidde og bide negle af nervøsitet 
Åh, jeg har også engang været igennem en sygemelding med stress og et meget hårdt år hvor jeg har måtte skære alt ind til benet fordi jeg VILLE beholde mine heste   Kan slet ikke forestille mig andet. Så selvfølgelig har du fået min stemme   smuk hest og flot billede  Håber at du vinder dit dækken 
Jeg vandt jo! Men det var aldrig sket uden jeres støtte - selvom mit foto helt klart var det flotteste!   Men sådan er de afstemninger jo så subjektive... Så på vegne af min skønne krikke og mig selv kommer der et KÆMPE tak til alle I skønne Ænder, der stemte på os... 
STORT TILLYKKE.... Jeg har heller ikke, for meget at gøre med..Men dette kunne jeg dog, være med til... 
Jeg kan kun sige det jeg ser om du vil gå i HN humør over det er op til dig men here it comes:  Dine ben er urolige - det ved du heldigvis men som sagt nævner jeg det jeg ser  Så har du tilbøjelighed til at ha klaver hænder og jeg er ikke et hak bedre selv men indrømmer jeg gerne. Det der ærger mig lidt er at i denne video ser hesten en anelse stiv ud - jeg har ikke set andre af dine videoer så jeg udtaler mig kun om denne. Men så skal jeg også sige jeg syntes det er et pænt program og jeg ikke har noget imod du klipper skridten ud for jeg kender også LA'erne og der er MEGET skridt Mvh
Det var da et virkelig morsomt kostume. Og så lige idag hvor VM skak er startet  jeg synes også dine underschenkler er meget urolige, men for mig ser det ud som om problemet er at du trækker hælene op og drejer tæerne lidt udad. Hvis du kunne træde hælene mere ned, tror jeg en stor del af problemet ville forsvinde. For mig hjælper det at tænke mig 'lang og tung i lårene' hvis du forstår hvad jeg mener? Det kan også være du skal eksperimentere med at korte stigbøjlerne et enkelt hul - ihvertfald indtil du får styr på hælene. Bare lidt forhåbentlig konstruktiv kritik herfra. Ellers en skøn hoppe!
Jeg syns det ser rigtig pænt ud, og de småting der end måtte være er til at leve med   Det siger dine placeringer! Tak fordi du deler dine videoer, kan kun sige skakmat  Anja
Fed udklædning!! Og derudover er jeg bare totalt fan af jer to 
kære hn'er kunne i ikke hjælpe med vores markedsanalyseprojekt, i skal blot svare på vores spørgeskema  det er vigtigt at i trykker afslut til sidst, og ikke bare trykker på krydset, for eller bliver de ikke registreret  på forhånd tusin tak !
tænke mig at vandre med en krølle-bølle is i hånden ud til nogle bisoner, og så tage en ridetur på dem, sammen med en lækker sild. Men det er ikke en mulighed, man må kun een af tingene? Så jeg har svaret, men ikke helt som jeg gerne ville. Mht om bisoner skader naturen, ville det også være rart med lidt flere valgmuligheder - om det er skader eller ej, afhænger nok meget af øjnene der ser.
Tak for din besvarelse. Nu spørger vi jo om DIN mening, altså hvad du tror, ikke hvad du tror andre mener  Vi har været sat ret meget i bås fra vores lærer, så vi har ikke bare kunne lave dem som vi gerne ville 
sikke et sjovt spørgeskema  Dækker det øhm noget om bison okser? 
Meget sjovt  Men i den første ville jeg gerne kunne sige flere ting  Og ved nogle dem, mangler i en "ved ikke".. F.eks. Det der med maden (jeg ville ikke spise noget af det ).. Men meget skægt "spiser de ikke bare græs" som valgmulighed 
der er lidt med den engelske oversættelse der ikke helt svarer til den danske. Jeg bliver spurgt på dansk om jeg regner med at kunne se bisonerne. Det læser jeg som: Er det muligt såfremt du kommer til bornholm at komme til at se de her bisons? Hvor den engelske Are you counting on seeing the bisons i mine øjne oversættes til noget der minder om: Regner du med at tage over og se dem. Det er to ret forskellige. Jeg ville jo antage at jeg godt kan se dem hvis jeg kommer derover. Men jeg regner ikke sådan lige med at komme derover og derfor er det jo et ja til det danske spørgsmål og et nej til det engelske.
det er en implicit antagelse at man er der, Line - så altså med præcis samme antagelse som på dansk. I hvert fald regner jeg ikke med at der pludselig kommer en guide til min fordør og med fagter dirigerer en helikopterbåren bison ned foran mit hus, så jeg lige kan se en bornholmsk bison uden at være taget nogen steder. Og hvis jeg tager fejl, håber jeg jeg er kvik med kameraet.